
Kabanata 1




Ano Ang Sining ng Pagsunod?



Pagtukoy sa sining ng Pagsunod

1.	Ang sining ng pagsunod ay ang sining ng pagkopya.

2.	Ang sining ng pagsunod ay ang sining ng pagtulad sa isang tao.

3.	Ang sining ng pagsunod ay ang sining ng paggaya sa isang bagay.

4.	Ang sining ng pagsunod ay ang sining ng pagsubok na maging tulad ng ibang tao.

5.	Ang sining ng pagsunod ay ang sining ng pagpaparami.

6.	Ang sining ng pagsunod ay ang sining ng pag-clone.

7.	Ang sining ng pagsunod ay ang sining ng pagiging doble.

8.	Ang sining ng pagsunod ay ang sining ng pagiging kambal.

9.	Ang sining ng pagsunod ay ang sining ng pakikipagsabayan.

10.	Ang sining ng pagsunod ay ang sining ng pagsulong.

Ang Mga Matagumpay na Isinagawa ang Sining ng Pagsunod

1.	Ginagamit ng mga bata ang sining ng pagsunod.

Ginagamit ng mga bata ang sining ng pagkopya upang sumulong nang may malaking hakbang; ang pakikipagsabayan at ang pag-aaral ng pagsasalita ng mga mahihirap unawain na mga wika sa loob ng napakaikling panahon. Halos lahat ng pag-aaral na ginagawa ng mga bata ay sa pamamagitan ng sining ng pagsunod, pagkopya o pagtutulad. 

2.	Ginagamit ng mga bansang naging mayaman sa nagdaang siglo ang sining ng pagsunod.

Ang Europa at Amerika ay gumamit ng sining ng pagsunod upang maging pinakamatandang pinkamayamang mga bansa sa daigdig. Sa pamamagitan ng pagtutulad, ang bawat bansa sa Europa ay naging kagaya ng kanilang mga karatig-bansa at umunlad na halos kapareho ng mayayamang mga bansa. Ang kanilang mga daanan, mga gusali, at iba pang mga imprastraktura ay magkakapareho. Halos magkapareho ang kanilang pagbabangko at mga sistemang pang-ekonomiya. Ang kanilang kakayahang pang-militar ay magkapareho. Ang pamumuhay ng mga tao at ang kondisyon ng kanilang pamumuhay ay magkapareho sa lahat ng mga bansang ito. Tunay nga, sa pamamagitan ng pagtutulad, ang bawat bansa ay nakasabay sa karatig-bansa nito, tumatangging mapag-iwanan sa karera ng kasaganaan. 

3.	Ang mga bansang kamakailan lang naging mayaman ay gumamit ng sining ng pagsunod.

Ang Taiwan, China at Korea ay kilalang-kilala sa kanilang kakayahang sumunod at kumopya. Tunay nga, karamihan sa mga bansa na kamakailan lang naging mayaman ay gumamit ng sining ng pagsunod. 

Ang mga bansang naging mayaman sa nakaraang limampung taon ay kilalang-kilala sa kanilang kakayahang kumopya. Tunay nga, marami sa kanilang mga produkto ang tinatawag na mga imitasyon. Nakakagawa sila ng mga sasakyang eksaktong replika ng tanyag na modelo mula sa Europa. Ang mga Koreano ay hindi nahihiya sa pagmomodelo ng kanilang mga sasakyang Daewoo na hango sa Opel, at ang Sangyong na hango naman sa Mercedes Benz at ang Hyundai na hango sa Toyota. Sa pamamagitan ng kanilang hindi ikinahihiyang pangongopya ay nakasabay sila at umusad pasulong hanggang sa sila ay maging nagungunang mga gumagawa ng mga sasakyan. 

Sa halos bawat larangan ng teknolohiya at pagsisikap, nakasabay sila at umusad pasulong at nakalikha ng kayamanan na maaari na lamang pangarapin ng iba. Ang ibang mga nahihiyang kumopya ay maaari lamang tumayong mga masters ng pangongopya at sumulong upang maing mga milyonaryo, bilyonario at trilyonaryo.

4.	Si Jesu-Cristo na Anak ng Diyos ay gumamit ng sining ng pagsunod.

Gumamit si Jesus ng sining ng pagsunod upang baguhin ang hindi nakapag-aral na mga mangingisda na maging mga lider at mga tagapamahala ng sandaigdigdigang kilusan. Kung ang Anak ng Diyos ay ginamit ang sining ng pagsunod bilang kaniyang tanging pamamaraan ng pagsasanay, marahil ito ay ang pinakamataas at pinakamainam na pamamaraan ng pag-aaral, pagsasanay, at pagtuturo. 

Ang sining ng pagsunod ay ang sining ng pagkopya sa isang tao. Ang sining ng pagsunod ay ang sining ng pagiging tulad ng taong iyong hinahangaan. Ang sining ng pagsunod ay ang sining ng pagiging replika ng isang bagay na mas mataas sa iyo. Sa pamamagitan ng sining ng pagsunod ay magagawa mong makipagsabayan at umusad pasulong sa iyong ministeryo.



Kabanata 2




Paano Magiging Matagumpay sa Sining ng Pagsunod




Na huwag kayong mga tamad, kundi mga taga tulad kayo…



Hebreo 6:12

Maraming mga kautusang biblikal na dapat nating sundin. Sagana ang Bibliya sa mga halimbawa kung paano natin susundan ang mga tao. Sa kabanatang ito, matututunan mo ang mga prinsipyo na kinakailangan mo upang maging matagumpay sa pagsunod, pagkopya, pagtutulad at pakikipagsabayan sa mga taong nauuna sa iyo. 

Siyam na mga Prinsipyo ng Pagsunod

1.	Maaari kang maging matagumpay sa sining ng pagsunod sa pamamagitan ng pagpili na sumunod sa Diyos mismo.


Kayo nga’y MAGSITULAD SA DIYOS, na gaya ng mga anak na minamahal; At MAGSILAKAD KAYO SA PAGIBIG, gaya rin naman ng pagibig ni Cristo sa inyo, at ibinigay dahil sa atin ang kaniyang sarili, na hain at handog sa Diyos upang maging samyo ng masarap na amoy.



Mga Taga-Efeso 5:1-2

Ang matagumpay na pagsunod sa Diyos ay nagagawa sa pamamagitan ng paglalakad sa pagmamahal at sakripisyo. Alam mo bang posibleng sumunod sa Diyos? Sinong higit na mabuting tao ang nariyan na susunod sa Diyos? 

Ipinapakita sa atin ng Salita ng Diyos ang eksaktong gagawin kung gusto nating sumunod sa Diyos. Ang dapat lamang nating gawin ay ang matutong magmahal at matuto kung paano magsakripisyo. Sa paggawa ng dalawang bagay na ito ang magsisigurado na ikaw ay sumusunod sa Diyos mismo. 

Kung sinasabi mong sumusunod ka sa Diyos, nararapat na ikaw ay maging taong naglalakad sa banal na pagmamahal dahil ang Diyos ay pagmamahal.

2.	Maaari kang maging matagumpay sa sining ng pagsunod sa pamamagitan ng pagkopya sa isang lingkod ng Diyos na siyang sumusunod kay Cristo.


Maging taga -tulad kayo sa akin, na gaya ko naman kay Cristo.



1 Mga Taga-Corinto 11:1

Inatasan ni Pablo ang simbahan ng mga taga-Corinto na sumunod sa kaniya ngunit binalaan niya sila na sundan lamang siya hangga’t sinusundan niya si Jesus.

Tunay nga, maraming mga ministro na mas taga-sunod ng mga milyonaryo, mga business executives at mga politiko kaysa sa mga taga-sunod ng Diyos. Mapapansin mo mula sa mga libro na kanilang binabasa na sinusundan nila ang mga sekular na mga taong ito at ninanais na maging tulad nila kaysa kay Jesus. Ngayon, nagbabasa ang mga pastor ng mga talambuhay ng mga presidenteng Amerikano, mga milyonaryo at mga sikat na negosyante.  

3.	Maaari kang maging matagumpay sa pagsunod sa lingkod ng Diyos sa pamamagitan ng pagsunod sa isang tao na sumusunod sa taong gustong gusto mong sundan.


Mga kapatid, kayo’y mangagkaisang tumulad sa akin, at TANDAAN NINYO ANG MGA NAGSISILAKAD NG GAYON, ayon sa halimbawang nakikita ninyo sa akin.



Mga Taga-Filipos 3:17 (NLT)

Maraming taon na ang nakalipas, gusto kong mapabilang sa ministeryo ng mga himala. Alam ko na kailangan kong sumunod sa isang taong kabilang na sa ministeryo ng himala. Nagpasya akong sundan si Kathryn Khulman dahil siya ang may pinakamalaking ministeryo ng himala na napapakinggan ko. Bilang isang medikal na doktor, lubos akong namangha sa uri ng mga himalang mayroon siya. Ngunit may isa akong problema. Hindi ko na siya mahanap sa mundo dahil patay na siya. Nawala ako at hindi ko alam kung paano ko na masusundan ang patay na tao. Paano ko mabibigyan ng handog ang isang taong patay na? Paano ko makakausap ang patay na tao? Tatawagin ko ba ang kaniyang espiritu mula sa mga patay? 

Bigla na lamang sinabi sa akin ng Banal na Espiritu, “Sundan mo si Benny Hinn kung gusto mo talagang sundan si Kathryn Khulman.” Isang matinding liwanag ang lumitaw sa aking daraanan at bigla na lamang, alam ko na ang aking gagawin. Nagsimula ako sa isang mahabang paglalakbay upang sundan si Benny Hinn at upang matutunan ang lahat ng aking makakaya tungkol sa pagmiministro, pagpapagaling at mga himala. Ito ang prinsipyo na ibinabahagi ni Pablo sa mga taga-Filipos. “Maaari mo akong sundan sa pamamagitan ng pagsunod sa mga sumusunod sa aking halimbawa.”

4.	Maaari kang maging isang taga-sunod ng isang grupo ng mga tao na naglalakad sa biyaya ng Panginoon.


At kayo’y nagsitulad sa amin, at sa Panginoon, nang inyong tanggapin ang salita sa malaking kapighatian, na may katuwaan sa Espiritu Santo:



1 Mga Taga-Tesalonica 1:6

Sa halip na sumunod sa iisang tao lamang, maaari kang sumunod sa grupo ng mga tao na lumalakad sa isang partikular na pamamaraan. Halimbawa, maaari mong sundan ang mga lider ng isang partikular na simbahan o ministeryo. Maaari mo ring sundan ang isang grupo ng magkakaibigan na magkakasamang sumusunod sa Diyos.

Maraing taon na ang nakalipas, matapos akong ipakilala kay Kenneth Hagin, napansin ko ang mga taong nakakassalamuha niya. Ang mga taong tulad nina Kenneth Copeland, Jerry Savelle, Fred Price, Charles Capps at John Osteen ay makikita sa kaniyang mga pagpupulong at sa kaniyang mga magazines. Ang grupong ito ng mga nananampalatayang mga kalalakihan ay naging nakahahalina sa akin at natagpuan ko na lamang ang aking sarili na sumusunod sa kanila. Natagpuan ko ang aking sariling nagbabasa ng kanilang mga libro at natututo mula sa kanila dahil sila ay isang kilalang grupo na masusundan ko. 

5.	Maaari kang maging matagumpay sa sining ng pagsunod sa pamamagitan ng pagiging isang taga-sunod sa isang partikular na simbahan.


Sapagka’t kayo, mga kapatid, ay NAGSITULAD NG MGA IGLESIA ng Diyos na nasa Judea kay Cristo Jesus: sapagka’t nagsipagbata naman kayo sa inyong sariling mga kababayan, gaya naman nila sa mga Judio:



1 Mga Taga-Tesalonica 2:14

Maaari kang sumunod sa isang simbahan sa pamamagitan ng pag-aaral ng kanilang mga lider, ang kasaysayan nito, mga doktrina, ang mga tagumpay nito, mga krisis, mga kamalian at iba pa. Upang makasunod ng maayos sa isang simbahan, kinakailangan mong, kahit ano ang mangyari, na pag-aralan ang kasaysayan nito. Maraming mga simbahan ang sumasailalim sa mga kamangha-manghang mga pagbabago sa pagdaan ng panahon. Madalas mong hindi ikinukumpara ang isang simbahan ngayon sa kung ano lagay nito noong nakalipas na isang daang taon. 

Isang daang taon na ang nakalipas, ang simbahang Swiss ay tumataginting na nagsusugo ng mga binata upang mamatay sa malalayong mga misyon. Sa pamamagitan ng pagsisikap ng simbahan ng Swiss church, ang pagkakaligtas at Kristiyanismo ay dumating sa kabuuan ng mga bansa gaya ng Ghana at Nigeria. Sa ngayon, ang simbahang Swiss ay patay na at ang mga kongregasyon ay ipinasara na at ang Kristiyanismo ay makikita na lamang bilang isang aktibidad para sa mga dayuhan at mga imigrante.

Sa ngayon, ang gusali ng organisasyon ng Swiss na nagpapadala ng mga misyonaryo sa mundo ay ginawang isang hotel at ang mga koleksyon ng kanilang mga magagaling na mga misyonaryo ay itinatago sa isang tambakan sa ilalim ng hotel!  

Napakarami kong natutunan mula sa Methodist Church. Sinundan ko ang marami sa kanilang mga mabubuting halimbawa at pinagaralan ang buhay ng kanilang pinuno. Sa pagsunod sa simbahang iyon, binigyan ako ng Diyos ng napakagandang kaisipan at direksyon para sa aking ministeryo. 

6.	Dapat kang maging isang taga-sunod ng mga mabubuting bagay na ipinapakita sa iyo ng Banal na Espiritu.


At sino ang sa inyo ay aapi, kung kayo’y MAPAGMALASAKIT SA MABUTI?



1 Pedro 3:13

Dapat mong sundin ang mga mabubuting bagay. Kung hinipo ng Banal na Espiritu ang iyong puso tungkol sa isang bagay na mabuti para sa ministeryo ng isang tao, dapat mong isaalang alang na inihaharap ng Diyos ang iyong atensyon sa isang bagay na kailangan mong gawin. Palaging ipinapakita sa atin ng Banal na Espiritu ang mga mabubuting bagay na dapat nating sundin. Nasa iyo na lamang kung bubuksan mo ang iyong puso na pansinin ang mga mabubuting mga bagay tungkol sa ibang mga simbahan at mga ministeryo. 

Marahil, napapansin mo kung gaano kagaling ang musika sa simbahan ng isang tao. Marahil, napapansin mo kung gaano kagaling ang mga mang-aawit. Marahil napapansin mo kung gaano kalinis ang banyo sa isang simbahan. Marahil napapansin mo ang istruktura ng isang simbahan. Marahil napapansin mo kung gaano kagaling ang pangangaral ng isang pastor. Marahil napapansin mo kung gaano kagaling kumanta ang isang tao. Ang lahat ng mga magagandang bagay na mga ito na iyong napapansin ay mga mensahe mula sa Banal na Espiritu sa mga bagay na dapat mong sundin. 

7.	Maaari kang maging matagumpay sa pagsunod sa lingkod ng Diyos sa pamamagitan ng pagsunod sa mga taong itinalaga nila. 


…na kayo’y maging mga tagatulad sa akin: DAHIL DITO’Y SINUGO SA INYO SI TIMOTEO, na aking minamahal at tapat na anak sa Panginoon, na siya ang sa inyo’y magpapaalaala ng aking mga daang nanga kay Cristo, gaya ng itinuturo ko saan mang dako sa bawast iglesia.”



1 Mga Taga-Corinto 4:16-17, NASB

Gusto ni Pablo na masugid siyang sundan ng mga taga-Corinto. Dahil doon ay itinalaga niya si Timoteo at ipinadala siya upang makasama ng mga taga-Corinto. Ang sinumang gustong makiugnay kay Pablo ay kailangang makiugnay kay Timoteo. 

Ang mga taong hindi makaugnay sa mga hinirang at itinalagang mga tao ay hindi nauunawaan na nawawala sa kanila ang pagkakataong matuto at sumunod. Kadalasan, ang mga magagaling na tao ay napipilitang italaga ang isang tao na makipagtagpo sa iyo at makipagusap sa iyo. Kung nabigo kang makipag-ugnayan at makisalamuha dahil hindi ka nakikipagusap sa mismong taong iyon, malalampasan mo ang napakaraming mga pagpapala. Ang sining ng pagsunod ay ang sining ng pagsunod sa mga itinalagang tao.

Maraming beses na akong nakapunta sa Korea upang makipagugnayan kay David Yonggi Cho. Kinailangan kong makipag-ugnayan sa mga taong itinalaga niya upang alagaan ako at ang iba pang mga board members. Ang masayang pagtanggap sa mga taong itinalaga niya ay naging isang susi na nagbigay kapakinabangan sa aking relasyon sa kaniya. Kahit sinong napakalaking tao na may itinatalagang mga awtoridad ay napakalaki para sundan! 

8.	Maaari kang maging matagumpay sa pagsunod sa lingkod ng Diyos kung susundin mo ang kaniyang pananampalataya at ang kaniyang pasensya.


Na huwag kayong mga tamad, kundi mga taga tulad kayo sa mga na sa pamamagitan ng pananampalataya at ng pagtitiis ay nagsisipagmana ng mga pangako.



Hebreo 6:12

Ang dalawang susing elemento na dapat mong abangan sa isang tao na iyong sinusundan ay ang kaniyang pananampalataya at ang kaniyang pasensya. Bakit ko nasabi ito? Tinuturuan tayo ng kasulatan na ang pananampalataya at pasensya ng isang tao na nagbibigay sa kaniya ng lakas na manahin ang mga ipinangako ng Diyos. 

Ang pananampalataya at pasensya ni Kenneth Hagin ang nagbigay sa kaniya ng pandaigdigang ministeryo na mayroon siya. Ang pananampalataya at pasensya ni Yonggi Cho ang nagbigay sa kaniya ng pinakamalaking simbahan sa mundo. Ang pananampalataya at pasensya ni Benny Hinn ang nagbigay sa kaniya ng mga krusada ng himala. Ang pananampalataya at pasensya ni Fred Price ang nagbigay sa kaniya ng ministeryong mayroon siya. Ang pananampalataya at pasensya ni Reinhard Bonnke ang nabigay sa kaniya ng napakalalaking mga krusada sa Afrika. 

Hindi ang pera, mga koneksyon o mga patalastas ang nagbigay sa mga taong ito ng mga bagay na mayroon sila. Ang pananampalataya at pasensya nila ang nagbigay sa kanila ng kanilang mga natanggap. 

Kaibigan, gusto mo bang maging matagumpay sa sining ng pagsunod sa Diyos? Kung gayon ay sundan mo ang kaniyang pananampalataya at ang kaniyang presensya! Ano ba ang ibig sabihin nang pagsunod sa pananampalataya ng iba? Ang pagsunod sa pananampalataya ng iba ay ang itanong ang, “Ano ba ang pinaniniwalaan niya at bakit niya pinaniniwalaan ang mga bagay na pinaniniwalaan niya!? Noong pinag-aaralan ko ang pananampalataya ni Billy Graham, napansin ko na kinuha niya ang mainam na desisyon na maniwala na ang bawat bahagi ng Bibliya ay ang Salita ng Diyos. Dahil sa kaniyang pananampalatayang ito, sinipi niya ang mga Kasulatan habang nangangaral siya sa mga makasalanan. Naniniwala siya na kung ang mga ito ay ang Salita ng Diyos, kapag binasa ito sa mga tao, ang mga salitang ito ay magbibigay ng napakalakas na kapangyarihan upang magligtas, magpagaling at magpalaya.

Kung babasahin mo at pag-aaralan, malalaman mo ang maraming bagay tungkol sa pananampalataya ng mga tao. Paano mo pa malalaman ang higit pa sa pananampalataya ng isang tao? Sa pamamagitan ng panunuod at pakikinig sa mga bagay na sinasabi ng isang tao sa kaniyang ministeryo. Sa bandang huli ng ministeryo ng isang tao, makikita mo ang mga kamangha-manghang bunga ng kaniyang pinaniwalaan. Ngunit sa mga unang bahaging kaniyang ministeryo, makikita at mararamdaman mo na ang taong ito na ginagawa ang kaniyang pananampalataya para sa mas malalaking bagay sa Diyos. Sa unang bahagi ng kaniyang ministeryo ay napakaliit lamang ng makikita at maraming pananampalataya at maraming mga proklamasyon. Palaging nakakatuwang makita kung paano tumayo ang mga tao sa ilang at nagsimulang maniwala sa mga magagandang bagay para sa kanilang mga ministeryo. 

Sundan ang pananampalataya at ang pasensya ng dakilang tao at sinusunod mo ang tamang mga bagay. Sa panahon ngayon, nais ng mga taong magsuot ng parehong mga damit, parehong mga sapatos at magmaneho ng parehong mga kotse bilang mga dakilamng lingkod ng Diyos Hindi sinabi sa Bibliya na minana nila ang mga pangako sa pamamagitan ng kanilang mga kotse, kanilang mga bahay at kanilang mga damit! Minana nila ang mga pangako sa pamamagitan ng kanilang pananampalataya at pasensya!

Kung gayon, paano mo masusundan ang pasensya ng isang tao? Maaari mong pag-aralan ang pasensya ng isang tao sa pamamagitan ng kung kailan siya nagsimulang maniwala sa mga bagay-bagay at kailan niya tunay na naranasan ang mga ito. Kapag nalaman mo kung ilang taon nang naniniwala at naglilingkod ang mga taong iyon sa isang partikular na direksyon, mamamangha ka kung gaano kapasensyoso ang iilan sa kanila. 

Karamihan sa mga lingkod ng Diyos ay nagtrabaho sa loob ng maraming taon at nakakuha lamang ng maliliit na resulta para lamang makita ang Panginoon na gumagawa ng mga malalaking bagay sa bandang huli ng kanilang mga buhay at ministeryo. Tunay nga, ang pananampalataya at pasensya ng mga tao ang sikreto sa kanilang mga ministeryo. 

9.	Dapat mong mapagtagumpayan ang katamaran, kakuparan at kawalang-kilos upang matagumpay na makasunod sa isang tao. 


Na HUWAG KAYONG MGA TAMAD, kundi mga taga tulad kayo sa mga na sa pamamagitan ng pananampalataya at ng pagtitiis ay nagsisipagmana ng mga pangako.



Hebreo 6:12

Maniniwala ka ba na ang katamaran ang isang dahilan kung bakit maraming tao ang hindi makasunod? Narinig ko na ang mga salita ng mga tamad na tao na ayaw sumunod at matuto. Ang sinasabi nila ay:

“Wow, nasa iyong buhay ang biyaya ng Diyos.” 

Sinasabi nila, “Ito ay biyaya na ibinigay sa iyo ng Diyos upang magkaroon ng mga simbahang ito.”

“Wow”, sigaw nila, “Gusto ko ang paraan mo sa paggawa ng mga bagay. Isa itong biyayang mayroon ka.”

Sasabihin nila, “Wala akong biyaya ng tulad ng mayroon ka. Hindi iyan ang calling ko.”

Oo, maaaring totoo na kumikilos ang biyaya ng Diyos. Ngunit kadalasan, ang mga tao ay sadyang tamad na matuto ng bagong kaalaman! Hindi sila maabala upang mabigyan ng mga ideya at mga prinsipyo na nakikita nilang epektibo.

Tunay nga, kinakailangan ng maraming enerhiya upang maging katulad ng isang tao na mas angat sa iyo. Gugugol ka ng maraming oras at seryosong pagsisikap upang madiskubre ang mga lihim ng isang lider at tularan sila. Ang mga tamad na tao ay hindi maaari at hindi magiging matagumpay sa sining ng pagsunod.



Kabanata 3




Pitong Susi sa Sining ng Pagsunod



1.	Sumunod sa mga lingkod ng Diyos sa pamamagitan ng kanilang mga “katuruan” o kanilang “mga gawa”.


Ang unang kasaysayan na ginawa ko, Oh Teofilo, ay tungkol sa LAHAT NA PINASIMULANG GINAWA AT ITINURO NI JESUS,



Mga Gawa 1:1

Ang mga katuruan ng isang tao at ang mga bagay na ginagawa niya ay magkapantay lamang ang halaga. Upang sumunod kay Jesus, kinakailangan mong sundin ang Kaniyang katuruan at ang mga bagay na ginawa Niya. Bawat ebanghelyo ay naglalaman ng mga katuruan ni Cristo gayun din ang mga kuwento ng mga bagay na Kaniyang ginawa. Ang mga katuruan ni Cristo ay pula at ang mga bagay na kaniyang ginawa ay itim. 

Mahalagang maunawaan na ang dalawang mga aspetong ito ay magkaiba ngunit napakahalaga. Maraming mga bagay ang hindi itinuro ni Jesu-Cristo. Tunay nga, maraming mga bagay ang ginawa niya nang hindi ipinaliliwanag kung ano ang ginagawa niya. Kaya pinayuhan si Teofilo na matuto mula sa mga ginawa at tinuro ni Jesus. 

2.	Sumunod sa mga lingkod ng Diyos sa pamamagitan ng pagsunod sa kanilang mga katuruan.

Mahalaga na nauunawaan mo na ang ilang tao ay pinagpala na maituro ang kanilang nalalaman. Nagreresulta ito ng ilang mga tao na nagkakaroon ng maraming mga katuruan, doktrina, mga alituntunin at mga ideya na kanilang ibinabahagi. Halimbawa na lamang si Kenneth Hagin, isang dakilang propeta at ministrong nagpapagaling, ay malawakang nagturo ng tungkol sa kung paano niya sinanay ang ministeryo at kung paano niya nakamit ang mga magagandang bagay para sa Diyos. Nagawa kong matuto ng maraming bagay tungkol sa ministeryo sa pamamagitan ng pamumulot mula sa kaniyang mga itinuro. 

3.	Sumunod sa mga lingkod ng Diyos sa pamamagitan ng pagsunod sa kanilang mga ginagawa.

Nakatagpo ako ng mga taong nakagawa ng mga magagandang bagay para sa Panginoon ngunit nag-iwan lamang ng napakaliit na mga katuruan tungkol sa kung paano nila ginawa ang mga nagawa nila. Halimbawa, si Kathryn Khulman ay nagkaroon ng isang malaking ministeryo ng pagpapagaling na hinangaan at pinag-aralan ko. Ngunit hindi ko natutunan kung paano pasukin ang ministeryo ng pagpapagaling sa pamamagitan ng kahit na anong mga katuruan niya. 

Gayun pa man, ang pag-aaral sa mga bagay na ginawa mismo ni Kathryn Khulman ay nakatulong sa akin ng malaki. Ang pagbabasa ng kaniyang talambuhay nang paulit-ulit ay nakapagbigay sa akin ng malaking kaalaman tungkol sa mismong ginawa niya sa ministeryo ng pagpapagaling. 

Kahit na masigasig kong sinubukang matuto mula sa mga katuruan ni John Wesley, hindi ko nagawang maunawaan ang kahit na anong kaniyang itinuro. Tunay nga, na kahit ang wikangng Ingles ay kakaiba. Gayun pa man, ang kaniyang buhay, ang kaniyang mga pagsubok at kaniyang mga problema ay naging napakalaking pagpapala sa akin. Napakarami kong natutunan mula sa kaniyang mga ginawa at halos wala sa kaniyang mga sinabi. Dapat mong magawang makita ang mga taong tinawag upang turuan ka sa pamamagitan ng kanilang buhay at hindi ng kanilang mga katuruan. 

Huwag kang mag-alala kung hindi ka natuto sa isang katuruan ng isang tao. Marahil, ang kaniyang buhay ang magmiminiseryo sa iyo. 

Ang kaniyang buhay (kung ano ang ginawa niya) ay kinapapalooban ng kaniyang buhay pamilya, kaniyang mga asal, kaniyang buhay may-asawa, kaniyang ministeryo, kaniyang mga kaibigan, kaniyang mga asosasyon, mga nakamit, mga problema, mga panahon ng kagipitan, kaniyang mga kapighatian at kaniyang mga kalungkutan. Ang lahat ng mga kaganapan sa lingkod ng Diyos ng buhay ay magmiministeryo sa iyo. Ganiyan mo susundan ang isang tao, sa pamamagitan ng mga bagay na kaniyang ginawa. 

4.	Sumunod sa mga lingkod ng Diyos sa pamamagitan ng pagsunod sa kaniyang katuruan at kaniyang buhay.

Ang ilang mga ministro ay lubos na pinagpala na kinakailangan mong matuto mula sa kanilang ginagawa at mga tinuturo. Maaaring magsugo sa iyo ang Diyos ng isang taong mayroong magandang mensahe sa kaniyang katuruan pati na rin sa kaniyang buhay. 

Si Jesu-Cristo ang may pinakakamangha-manghang mga katuruan na nalalaman ng tao. Subalit ang kaniyang buhay ay nagkaroon ng higit na mamahaling bato at mga rebelasyon para sa sangkatauhan. 

Ang krus ni Jesus at karanasan sa daan patungo sa Kalbaryo ang mas malakas na nagsasalita kaysa sa anumang mga katuruan na maibibigay niya sa aspeto ng pagsunod at sakripisyo. 

5.	Sumunod sa mga taong nabuhay noong panahon ng Bibliya.

Ang mga taong tulad nina David, Abraham at Josue ay ibinigay sa atin upang matuto at sundin sila. Minana nila ang mga ipinangako ng Diyos at nakakuha ng mga magagandang balita. Ang kanilang mga buhay ay bukas para sa atin na matutunan. Araw-araw sa tuwing binabasa mo ang Bibliya ay maaari kang matuto mula sa ginawa ni Abraham o sa ginawa ni David.

Dahil hindi isinulat ang Bibliya pang magpalakas sa kahit na sino, naglalaman ito ng mga reyalidad sa buhay` ng mga tao. Walang masyadong natatakpan at tao ay namiministrohan sa pamamagitan ng kanilang mga buhay habang nangyayari ang mga ito. 

6.	Sumunod sa mga taong nabuhay pagkatapos ng panahon ng Bibliya.

May mga tao rin na naglingkod sa Panginoon sa pagdaan ng mga henerasyon. Ang mga taong ito na ang mga buhay at mga kuwento ay isinulat, ay makapangyarihang halimbawa na magagawa mong maisalin sa iyong buhay. 

Ako ay partikular na pinagpala na masundan ang mga buhay at mga ministeryo ng ilan sa mga heneral ng Diyos na namatay isang henerasyon lamang bago ako dumating. Ang mga taong tulad nina Kathryn Khulman, William Branham, Jack Coe at A.A. Allen ay mga makapangyarihang nakapagpapagaling na mga propetang ang kanilang mga buhay ay patuloy na nagmiministeryo sa akin. Hindi ko makita kung paano ko magagawang makapasok sa ministeryo nang hindi ko natatanggap ang mga pagpapala na natutunan ko sa mga taong ito. Ang kanilang mga pangalan ay maaaring hindi nakatala sa Bibliya ngunit ang kanilang mga buhay at mga ministeryo ay napakahalaga sa ating kapalaran. Huwag kang maging isang ministro na hindi nagbabasa ng mga talambuhay.

7.	Sumunod sa mga taong nabubuhay at naglilingkod sa Diyos ngayon.

Ang pagsunod sa mga taong nabubuhay at kasalukuyang naglilingkod sa Diyos sa panahon ngayon ay kinapapalooban ng pinaka-kababaang loob. Gustong-gusto ng mga tao na magbigay ng impresyong sila ay self made at orihinal. Pakiramdam nilang sila ay partikular na minamaliit kapag kinakailangan nilang kilalanin ang ibang tao na nabubuhay sa parehong henerasyon kung saan naroon sila. 

Ang mga taong nabubuhay sa iyong panahon at henerasyon ay kadalasang kinukutya dahil sa kanilang mga buhay at ministeryo. Sinasabi nila, “Paano mo masusundan ang isang tao na mayroon kang nakikitang mga kapintasan? Sisirain mo lamang ang iyong ministeryo sa pamamagitan ng pakikipag-asosasyon sa kanila.” 

Ngunit ano ang masasabi sa aking ministeryo kung hindi ko kinagiliwan at sinundan ang mga taong tulad nina Kenneth Hagin, Fred Price, Nicholas Duncan-Williams, Benny Hinn, David Yonngi Cho at Reinhard Bonnke? 

Tunay nga, ang mga nabubuhay na mga halimbawang ito ay nakapaglingkod bilang isang buhay na paaralan sa pagsasanay sa aking para sa ministeryo. Ang kanilang mga buhay, kanilang mga tagumpay, kanilang mga pagsubok, mga pagkapanalo at ang kanilang mga kabiguan ay magagandang mga aral lahat para sa akin. Ginamit sila ng Diyos at patuloy silang ginagamit upang gawin akong isang disipulo. 

Dahil sa tumanggi kang matuto mula sa mga tao sa paligid mo kaya nariyan ka sa kinalalagyan mo sa ministeryo!



Kabanata 4




Ano ang Itinuro sa Atin ni Jesus tungkol sa sining ng Pagsunod



1.	Ipinakita sa atin ni Jesus na ang pagsunod sa isang tao ay ang pinakamataas at pinakamagandang paraan ng pagsasanay. 

Sa tuwing gusto niyang sanayin ang isang tao, sinsasabi niya sa taong iyon, “Sumunod ka sa akin.” Pansinin kung paano niya inanyayahan si Pedro, Andres, Levi, Felipe, Santiago, Juan at marami pa na sumunod sa kaniya. Nasa ibaba ang anim na magkakaibang mga halimbawa ng pagtawag ni Jesus sa mga tao na sumunod sa kaniya:

a.	At sa paglalakad niya sa tabi ng dagat ng Galilea; ay nakita niya ang dalawang magkapatid, si Simon na tinatawag na Pedro, at si Andres na kaniyang kapatid, na inihuhulog ang isang lambat sa dagat; sapagka’t sila’y mga mamamalakaya. At sinabi niya sa kanila, MAGSISUNOD KAYO sa hulihan ko, at gagawin ko kayong mga mamamalakaya ng mga tao.

Mateo 4:18-19

b.	At sa kaniyang pagdaraan, ay nakita niya si Levi na anak ni Alfeo na nakaupo sa paningilan ng buwis, at sinabi niya sa kaniya, SUMUNOD KA SA AKIN. At nagtindig siya at sumunod sa kaniya.

Marcos 2:14

c.	Nang kinabukasan ay pinasiyahan niyang pumaroon sa Galilea, at kaniyang nasumpungan si Felipe: at sa kaniya’y sinabi ni Jesus, SUMUNOD KA SA AKIN.

Juan 1:43

d.	At paglakad sa dako roon ay nakita niya ang dalawa pang magkapatid, si Santiago na anak ni Zebedeo, at ang kaniyang kapatid na si Juan, sa daong na kasama si Zebedeo na kanilang ama, na nagsisipaghayuma ng kanilang mga lambat; at sila’y kaniyang tinawag. At pagdaka’y iniwan nila ang daong at ang kanilang ama, at nagsisunod sa kaniya.

Mateo 4:21-22

e.	At ang isa naman sa kaniyang mga alagad ay nagsabi sa kaniya, Panginoon, tulutan mo muna akong makauwi at mailibing ko ang aking ama. Datapuwa’t sinabi sa kaniya ni Jesus, SUMUNOD KA SA AKIN; at pabayaan mong ilibing ng mga patay ang kanilang sariling mga patay.

Mateo 8:21-22

f.	At narito, lumapit sa kaniya ang isa, at nagsabi, Guro, ano ang mabuting bagay na gagawin ko upang ako’y magkaroon ng buhay na walang hanggan?


At sinabi niya sa kaniya, Bakit mo itinatanong sa akin ang tungkol sa mabuti? May isa, na siyang mabuti: datapuwa’t kung ibig mong pumasok sa buhay, ingatan mo ang mga utos.

Sinabi niya sa kaniya, Alin-alin? At sinabi ni Jesus, Huwag kang papatay, Huwag kang mangangalunya, Huwag kang magnanakaw, Huwag sasaksi sa di katotohanan,

Igalang mo ang iyong ama at ang iyong ina; at, Iibigin mo ang iyong kapuwa na gaya ng iyong sarili.

Sinabi sa kaniya ng binata, Ang lahat ng mga bagay na ito ay ginanap ko: ano pa ang kulang sa akin?

Sinabi sa kaniya ni Jesus, Kung ibig mong maging sakdal, humayo ka, ipagbili mo ang tinatangkilik mo, at ibigay mo sa mga dukha, at magkakaroon ka ng kayamanan sa langit: at PUMARITO KA, SUMUNOD KA SA AKIN



Mateo 19:16-21

2.	Ipinakita sa atin ni Jesus na dapat kang humarap sa mabibigat na sakripisyo bago ka tunay na makasunod sa kahit na sino. Sinabi niya sa kaniyang mga disipulo, “Kailangan ninyong buhatin ang inyong krus at itanggi ang inyong mga sarili kung gusto ninyo Akong tularan.”  


Nang magkagayo’y sinabi ni Jesus sa kaniyang mga alagad, Kung ang sinomang tao’y ibig sumunod sa akin ay tumanggi sa kaniyang sarili, at pasanin ang kaniyang krus, at SUMUNOD KA SA AKIN.



Mateo 16:24

3.	Ipinakita sa atin ni Jesus na ang pagsunod sa isang tao ay maaari kang gawing isang mabuting tao.

Ipinakita sa atin ni Jesus na maaari kang mahulma sa isang ganap na ibang tao sa pamamagitan ng pagsunod. Marahil, gusto ng Diyos na baguhin ang iyong kapalaran. Iyon ang dahilan kung bakit niya ipinapakita sa iyo ang isang tao na maaari mong sundan. Marahil, nagdala ang Diyos ng isang pastor sa iyong buhay nang sa gayon ay magkaroon ka ng taong masusundan.


At sa paglalakad niya sa tabi ng dagat ng Galilea; ay nakita niya ang dalawang magkapatid, si Simon na tinatawag na Pedro, at si Andres na kaniyang kapatid, na inihuhulog ang isang lambat sa dagat; sapagka’t sila’y mga mamamalakaya.

At sinabi niya sa kanila, Magsisunod kayo sa hulihan ko, at GAGAWIN KO KAYONG mga mamamalakaya ng mga tao



Mateo 4:18-19

4.	Ipinakita sa atin ni Jesus na ang pagsunod sa isang tao ay maaaring mag-ani ng maraming mga pakinabang.

	Sa pamamagitan ng pagsunod kay Jesu-Cristo, halos umani na ang mga disipulo ng mga bahay, lupain, kapatiran, mga kapatid na babae, mga ina, mga pag-uusig at buhay na walang hanggan. Isipin mo iyon! Ang pagsunod kay Jesus ay maaaring makapagbago ng iyong pampinansyal na sitwasyon. Sa tingin mo ba ay may mamanahin si Pedro na mga lupain at mga sambahayan sa pamamagitan ng kaniyang trabahong pangingisda? Tunay na hindi! Ang pagsunod kay Jesus ang nagbigay sa kaniya ng lahat ng mga pagpapalang ito.


Si Pedro ay nagpasimulang magsabi sa kaniya, Narito, iniwan namin ang lahat, at NAGSISUNOD SA IYO.

Sinabi ni Jesus, Katotohanang sinasabi ko sa inyo, Walang taong nagiwan ng bahay, o mga kapatid na lalake, o mga kapatid na babae, o ina, o ama, o mga anak, o mga lupa, dahil sa akin, at dahil sa ebanghelyo, Na hindi siya TATANGGAP NG TIGISANG DAAN ngayon sa panahong ito, ng mga bahay, at mga kapatid na lalake, at mga kapatid na babae, at mga ina, at mga anak, at mga lupa, kalakip ng mga paguusig; at sa sanglibutang darating ay ng walang hanggang buhay.



Marcos 10:28-30

5.	Ipinakita sa atin ni Jesus na isang magandang pribilehiyo ang maanyayahan na sumunod dahil hindi lahat ng tao ay pinahihintulutang sumunod.


At habang lumululan siya sa daong, ay ipinamamanhik sa kaniya ng inalihan ng mga demonyo na siya’y ipasama niya.

At hindi niya itinulot sa kaniya, kundi sa kaniya’y sinabi, UMUWI KA sa iyong bahay…



Marcos 5:18-19


At HINDI NIYA IPINAHINTULOT NA SINOMA’Y MAKASUNOD SA KANIYA, LIBAN KAY PEDRO, AT KAY SANTIAGO, AT KAY JUAN na kapatid ni Santiago.



Marcos 5:37

Tunay nga, hindi lahat ay pinapayagang sumunod. Ilang beses kong ninais na mapalapit sa mga lingkod ng Diyos pero hindi parin ako pinapahintulutan! Ninais ko pang magtrabaho sa ministeryo ng ilang tao ngunit itinanggi parin sa akin ang oportunidad. Kung ibinigay sa iyo ng Diyos ang oportunidad na sumunod at sumunod nang mabuti, magpasalamat ka. Kahit si Jesus ay hindi pinayagang sundan siya ng lahat ng tao. 

6.	Ipinakita sa atin ni Jesus na maraming tao ang nalalagpasan ang pagkakataon na sumunod dahil sa kanilang mga pamilya.

Kung pinipigilan ka ng iyong pamilya sa pagsunod sa tawag ng Diyos, welcome to the club! Wala nang hindi pangkaraniwang bagay na marinig ang mga paliwanag tungkol sa mga obligasyon sa pamilya. Ang iyong pamilya ay palaging magiging dahilan kung bakit hindi mo sinusunod ang tawag ng Diyos. Malinaw na tinuro ng Diyos na unahin ang Kaniyang mga Kautusan. Ang Diyos ang dapat mauna kaysa sa pamilya. 

Palaging mananagot sa iyong pagkamasunurin ang iyong pamilya. Alam ni Jesus na inaasahan niyang itanggi mo ang iyong sarili at iwanan ang pamilya at tahanan sa pagsunod sa kaniyang tawag. Ang mga taong itinataas ang kanilang mga pamilya nang mas mataas sa kalooban ng Diyos ay hindi kailanman tinutupad ang tawag ng Diyos! 

Pakinggan ang mga matatalas na sagot ni Jesus sa mga taong ibinibigay ang kanilang mga pamilya bilang mga dahilan.


At sinabi niya sa iba, SUMUNOD KA SA AKIN. Datapuwa’t siya’y nagsabi, Panginoon, tulutan mo muna akong makauwi at MAILIBING KO ANG AKING AMA.

Datapuwa’t sinabi niya sa kaniya, Pabayaan mong ilibing ng mga patay ang kanilang sariling mga patay; datapuwa’t yumaon ka at ibalita mo ang kaharian ng Diyos.

At ang iba nama’y nagsabi, Susunod ako sa iyo, Panginoon; datapuwa’t PABAYAAN MO AKONG MAGPAALAM MUNA SA MGA KASANGBAHAY KO.

Datapuwa’t sinabi sa kaniya ni Jesus, Walang taong pagkahawak sa araro, at lumilingon sa likod, ay karapatdapat sa kaharian ng Diyos.



Lucas 9:59-62



Kabanata 5




Ang Sining ng Pagsunod kay Abraham



Oras na upang sumunod sa ama ng pananampalataya. Upang magawa iyon, dapat nating tingnang mabuti ang kaniyang buahy. Ano ang ginawa ni Abraham na naging dahilan upang siya ay maging dakila. Itinuturo sa atin ng Bibliya na dapat nating sundan ang mga taong matagumpay na nasundan ang mga ipinangako ng Diyos. “Kaya’t huwag kayong maging tamad. Tularan ninyo ang mga taong dahil sa kanilang pagtitiis at pananalig sa Diyos ay tumatanggap ng mga ipinangako niya.” (Hebreos 6:12). 


At umahon sa Timugan si Abram mula sa Egipto, siya at ang kaniyang asawa, at ang lahat ng kaniyang tinatangkilik, at si Lot na kaniyang kasama. At si Abram ay totoong mayaman sa hayop, sa pilak, at sa ginto.



Genesis 13:1-2

Si Abraham ay isang matagumpay na tao. Kasal siya at nagkaroon ng mga anak. Napakayaman niya sa mga tupa, pilak at ginto. Sa panahon natin, malamang ay mayroon siyang mga pinamumuhunan sa mga banko, mga pag-aari at stocks. Si Abraham ay isang taong kilala ang Diyos. Kinausap siya ng Diyos ng maraming beses at sinagot ang kaniyang mga panalangin.

Nakipaglaban din si Abraham at nagtagumpay sa ilan sa mga labanan noong panahong nabubuhay siya. Sa wakas, namatay si Abraham sa katandaan na nakita niya ang mga awa ng Diyos sa buong buhay niya. Kahit na noong ikinuwento ni Jesus ang tungkol kay Lazaro at ang mayamang lalaki, binanggit niya na si Lazaro ay niyakap sa dibdib ni Abraham. Ibig sabihin noon na si Abraham ay mahalagang tao parin kahit pagkatapos niyang mabuhay. Sa susunod na mundo, naging mahalaga sila sa lipunan. Pinalayas sila patungo sa impyerno dahil sa kanilang mga kasalanan.

Kung buhay si Abraham ngayon, hihilingin ng mga tao na makapanayam siya. Gugustuhin ng mga taong itanong kay Amang Abraham, “Paano mo iyon nagawa? Ano ang mga sikreto ng iyong tagumpay? Paano ka naging tanyag at guminhawa ang iyong buhay?” Dapat mo ring gustuhing itanong kay Amang Abraham, “Bakit ka pinili ng Diyos at bakit nakikipa-gusap sa iyo ang Diyos?”

Bagaman hindi tayo nabubuhay sa panahon ni Amang Abraham, mayroon tayong tamang salaysay ng kaniyang buhay at ministeryo. Sa pamamagitan ng pag-aaral ng Bibliya, maaari nating matutunan ang ilan sa kaniyang mga sikreto at mga prinsipyo. 

Sa halip na maghintay sa ilang mga huwad na propeta na humingi sa iyo ng ngipin ng leon at buntot ng tigre bilang kabayaran sa kaniyang mahika, samahan mo ako ngayon at matuto tayo at sumunod sa mga sikreto ng tagumpay ni Abraham.

1.	ANG SINING NG PAGSUNOD KAY ABRAHAM AY ANG SINING NG PAGSUNOD SA DIYOS. 


Sinabi nga ng Panginoon kay Abram, Umalis ka sa iyong lupain, at sa iyong mga kamag-anak, at sa bahay ng iyong ama, na ikaw ay pasa lupaing ituturo ko sa iyo: At gagawin kitang isang malaking bansa, at ikaw ay aking pagpapalain, at padadakilain ko ang iyong pangalan; at ikaw ay maging isang kapalaran: At pagpapalain ko ang mga magpapala sa iyo, at susumpain ko ang mga susumpa sa iyo: at pagpapalain sa iyo ang lahat ng angkan sa lupa.



Genesis 12:1-3

Ang unang beses na narinig natin ang tungkol kay Abraham, binibigyan siya ng Diyos ng tagubilin. Sinabi sa kaniya ng Diyos na lisanin ang kaniyang bansa at maglakbay sa isang kakaibang lugar. Kaagad na sinunod ni Abraham ang Diyos. Ang una at pinakamahalagang susi ng pagsunod ay isang bagay na kailangang malaman ng bawat mananampalataya. 

Kung susundin mo ang Diyos, magdadala ito ng mga pagpapala sa iyong buhay. Sinabi ng Diyos kay Abraham na pagpapalain niya si Abraham at ang lahat ng mga magpapala sa kaniya ay pagpapalain rin. Sinabi sa kaniya ng Diyos na makakagawa siya ng isang dakilang bansa na mula sa kaniya. Pansinin mo na ang lahat ng mga pagpapala ni Abraham ay nasa kundisyon na sinusunod niya ang kautusan ng Diyos. Maraming mga tao sa mundo, at pinagpapala ng Diyos ang bawat isa. Gayunpaman, ang susi na nagpapalitaw sa pagpapala ay ang pagsunod sa Diyos. Kinuha ni Abraham ang desisyon na isang beses lamang dumarating sa buhay ng tao. Nagpasya siyang iwanan ang kaniyang pamilya at ang kaniyang bansa dahil sa pagsunod sa Diyos. 

Sa ating mga buhay, makakagawa tayo ng dalawa o tatlong mga makakabuluhang desisyon. Ito ang mga desisyong nakakapagpabago ng buong kurso ng ating mga buhay. Tandaan mo na ang kadakilaan ay nakadepende sa pagsunod mo sa tinig ng Diyos. Ang mga pagpapala ay nakalaan para sa mga taong nakikinig at sumusunod.

“At mangyayaring kung iyong masikap na diringgin ang tinig ng Panginoon mong Diyos, upang isagawa ang lahat niyang utos na aking iniuutos sa iyo sa araw na ito, ay itataas ka ng Panginoon mong Diyos sa lahat ng mga bansa sa lupa:

At ang lahat ng pagpapalang ito ay darating sa iyo at aabot sa iyo, kung iyong diringgin ang tinig ng Panginoon mong Diyos.” (Deuteronomio 28:1, 2).

Ang Hindi Pagsunod ay Napupunta sa Sumpa

Maraming mga tao ang nagsasabi, “Mahirap sundin ang Diyos.” Ngunit mas mahirap na huwag sundin ang Diyos. Ang sinumang sumuway sa Panginoon ay makakaranas ng mga sumpa at mga kabiguan sa kaniyang buhay. Tingnan mo ang kuwento ni Adan. Inilagay siya ng Diyos sa isang hardin at sinabi sa kaniya na maaari niyang kainin ang bunga ng bawat puno roon maliban sa isa. Sinuway ni Adan ang Diyos at tingnan mo kung nasaan tayo ngayon! Sinumpa si Adan at ang buong sangkatauhan ay sinumpa kasama niya.

Ngayon, ang lahat ng tao ay sinumpa upang magpawis at maghirap sa kanilang mga buhay upang magkaroon sila ng ikabubuhay. Wala akong kilalang tao sa mundo na hindi kasali sa sumpang ito. Ang taong mahirap ay ibinibigay ang ilan sa kaniyang oras sa matitinding pagtatrabaho at ginagantimpalaan ng napakaliit. Ganun pa man, kailangan niyang patuloy na magtrabaho nang mabuti upang makapagtaguyod. Ang mayamang tao ay nagtatrabaho nang labindalawang oras sa isang araw, pitong araw sa isang linggo upang panatilihin ang kaniyang mga kayamanan. Nagpapawis siya tulad ng mahirap na tao pero sa ibang paraan. Tayong lahat ay nagpupunyagi sa ilalim ng sumpang ito.

Ang mga kababaihan ay isinumpa upang naisin ang mga asawang lalaki, bagaman ang kanilang mga asawa ang mamumuno sa kanilang mga buhay. Bihira akong makakita ng isang babae na ayaw mag-asawa. “...at sa iyong asawa ay pahihinuhod ang iyong kalooban, at siya’y papapanginoon sa iyo.” (Genesis 3:16). 

Ang mga asawang lalaki ang namumuno nangingibabaw sa kanilang mga asawa, kahit pa ganoon, gusto parin ng mga kababaihan na maikasal! Ang mga kababaihan ay isinumpa rin sa panganganak. Sasabihin sa iyo ng isang babae na wala nang hihigit pang sakit sa sakit ng panganganak. 

